ASK พุ่ง 7% รับ “ฟิทช์” อัพเรตติ้ง “A” พ่วงโบรกชี้กำไรปีนี้โต 26% ชูเป้า 48 บ.
ASK พุ่ง 7% รับ 'ฟิทช์' อัพเกรดเรตติ้ง ขึ้น 2 อันดับ เป็น “A” พ่วงโบรกคาดกำไรปี 65-66 โต 20-26% จากเป้าหมายการเติบโตของสินเชื่อเชิงรุกที่มากกว่า 20% ต่อปี แนะนำ “ซื้อ” ราคาเป้าหมาย 48 บาท
ASK พุ่ง 7% รับ 'ฟิทช์' อัพเกรดเรตติ้ง ขึ้น 2 อันดับ เป็น “A” พ่วงโบรกคาดกำไรปี 65-66 โต 20-26% จากเป้าหมายการเติบโตของสินเชื่อเชิงรุกที่มากกว่า 20% ต่อปี แนะนำ “ซื้อ” ราคาเป้าหมาย 48 บาท
19 ส.ค. 2565

ผู้สื่อข่าวรายงานว่า วันนี้  (19 ส.ค. 65)  ราคาหุ้น บริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 10:45 น. อยู่ที่ระดับ 39.75 บาท บวก 2.50 บาท หรือ 6.71% สูงสุดที่ระดับ 41.50 บาท ต่ำสุดที่ระดับ 39.50 บาท ด้วยมูลค่าการซื้อขาย 188.59 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (19 ส.ค.65) ว่า ASK ได้แจ้งต่อตลาดว่า Fitch ได้ปรับอันดับความน่าเชื่อถือของบริษัทขึ้นเป็น “A” เมื่อวานนี้ โดยก่อนหน้านี้ ASK ได้รับการจัดอันดับ BBB+ จาก Tris ซึ่งสเปรดระหว่าง A และ BBB+ คือ c.90bps ดังนั้นต้นทุนทางการเงินน่าจะเพิ่มขึ้นในอัตราที่ช้ากว่าคู่แข่งในปี 66-67 หลังจากได้รับประโยชน์จากการจัดอันดับเครดิตที่สูงขึ้นและชดเชยอัตราดอกเบี้ยที่สูงขึ้น
ทั้งนี้ ASK มีหนี้ที่มีภาระดอกเบี้ยอยู่ 5.1 หมื่นล้านบาท ต้นทุนทางการเงินเฉลี่ยอยู่ที่ 2.6% ณ ไตรมาส 2/65 หากต้นทุนทางการเงิน (COF) ลดลง 90bps บนฐานสเปรดระหว่าง A และ BBB+ จะลดค่าใช้จ่ายดอกเบี้ยลง 460 ล้านบาท และกำไรเพิ่มขึ้น 367 ล้านบาท หรือ 20% ของคาดการณ์กำไรปี 66 ของนักวิเคราะห์ หากปัจจัยอื่นๆ ไม่เปลี่ยนแปลง
อย่างไรก็ตามตามที่ ASK ได้ออกพันธบัตรอายุ 2-3 ปี ก็จะทยอยได้รับประโยชน์จากกรณีนี้ในปี 66-68 ทั้งนี้ บริษัทจะปรับราคาสินเชื่อธนาคารและหุ้นกู้จานวน 7 พันล้านบาท ที่ COF เฉลี่ย 3.09% ในครึ่งหลังของปี 65 และ 9.8 พันล้านบาท ที่ COF 2.98% ในปี 66
ขณะเดียวกันทางฝ่ายวิจัยมีสมมุติฐานเชิงอนุรักษ์นิยมว่า COF เพิ่มขึ้น 50% จากงวดเดียวกันของปีก่อน เป็น 3.2% NIM เพิ่มเป็น 5.2% ในปี 66 การวิเคราะห์ความอ่อนไหวของเราแสดงให้เห็นว่าทุก ๆ 10% ที่เปลี่ยนไปใน NIM จะส่งผลกระทบ 2.7% ต่อกำไรปี 66
ขณะที่กำไรไตรมาส 2/65 อยู่ที่ 359 ล้านบาท เพิ่มขึ้น 34% จากงวดเดียวกันของปีก่อน และ 2% จากไตรมาสก่อน ซึ่งจากการเติบโตของรายได้ที่แข็งแกร่งและการควบคุมต้นทุนที่ดี สินเชื่อเพิ่มขึ้น 26% จากงวดเดียวกันของปีก่อน เป็น 6.26 หมื่นล้านบาท แรงหนุนจากสินเชื่อเช่าซื้อรถบรรทุกที่โตแกร่ง ขณะที่ non-NII เพิ่มขึ้น 20%  จากงวดเดียวกันของปีก่อนจากรายได้จากนายหน้าประกันภัย อัตราส่วนต้นทุนต่อรายได้ลดลงเป็น 27.7% ในไตรมาส 2/65 จาก 32.0% ในไตรมาส 2/64 แนวโน้มครึ่งปีหลัง คาดว่ากาไรจะเติบโตจากไตรมาสก่อน เนื่องจากความต้องการสินเชื่อเช่าซื้อรถบรรทุกที่แข็งแกร่ง บริษัทตั้งเป้าขยายสินเชื่อเช่าซื้อรถบรรทุกที่ให้ผลตอบแทนสูง (3 พันล้านบาท หรือ 5% ของสินเชื่อรวมทั้งหมด) เพื่อเพิ่ม ROE ในระยะยาว
ดังนั้น จากเป้าหมายการเติบโตของสินเชื่อเชิงรุกที่มากกว่า 20% ต่อปี ในปี 65-67 ASK จะได้รับอานิสงส์เต็มที่จากการจัดอันดับความน่าเชื่อถือใหม่เป็น “A” (จาก “BBB+”) สเปรด ระหว่าง 2 อันดับคือ 90% นอกจากนี้ราคาน้ำมันที่ลดลงจะช่วยเพิ่มความสามารถในการใช้หนี้ของลูกค้าในครึ่งหลังของปี 65 ได้คำแนะนำ “ซื้อ” ราคาเป้าหมาย 48 บาท (PER ปี 65 ที่ 16.8 เท่า ROE 17.2% และ P/BV 2.5 เท่า) อีกทั้งชอบ ASK ที่มีกำไรเติบโตแข็งแกร่งและราคาหุ้นน่าสนใจคาดว่ากำไรปี 65-66 จะเพิ่มขึ้น 20-26% จากงวดเดียวกันของปีก่อน ถือเป็นหุ้นเด่นในภาคการเงินของผู้บริโภค